cyanic-selkie/wikianc huggingface dataset:
Izochorický dej
Vzťahy
Keďže sa pri izochorickom deji nemení objem V, bude podľa prvého termodynamického zákona platiť vzťah kde Q je teplo a U je vnútorná energia.
Pretože je práca vykonaná plynom (dodaná plynu), dá sa povedať, že \delta A=0. To znamená, že pri izochorickom deji plyn nevykonáva (ani neprijíma) žiadnu prácu.
Pri izochorickom deji je všetko dodané (alebo odovzdané) teplo použité na zvýšenie (zníženie) vnútornej energie U.
Teplo dodané plynu zvýši jeho teplotu o \Delta T. Ku kvantifikovaniu tohoto tepla použíjeme molárnu tepelnú kapacitu pri stálom objeme C_V, teda kde n je látkové množstvo. Integráciou dostaneme
Vzťah pre entropiu pri izochorickom deji môžeme potom rozpísať v tvare
Ak sústave pri izobarickom deji dodáme rovnaké množstvo tepla ako pri izochorickom deji, bude prírastok teploty plynu pri izobarickom deji menší než pri izochorickom deji. Pre molárne tepelné kapacity teda platí C_p>C_V.
Vzťah medzi C_p a C_V určuje Poissonova konštanta a Mayerova rovnica.
Guînes
Guînes je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
U.S. Men’s Clay Court Championships 2009
U.S. Men's Clay Court Championships 2009 bol tenisový turnaj mužov, ktorý sa konal v dňoch od 6. do 12. apríla 2009  na otvorených antukových dvorcoch v americkom meste Houston. Titul v dvojhre získal Austrálčan Lleyton Hewitt, ktorý vo finále porazil Američana W. Odesnika. Bol to jeho 27. titul v dvojhre na okruhu ATP. Titul vo štvorhre získali Američania Bob Bryan a Mike Bryan, ktorí vo finále porazili americký pár Jesse Levine, Ryan Sweeting. Pre B. Bryana to bol 53. a pre M. Bryana 55. titul vo štvorhre na okruhu ATP.
Dvojhra mužov
🇦🇺 Lleyton Hewitt vs. 🇺🇸 Wayne Odesnik 6-2 7-5
Štvorhra mužov
🇺🇸 Bob Bryan / 🇺🇸 Mike Bryan vs. 🇺🇸 Jesse Levine / 🇺🇸 Ryan Sweeting 6-1 6-2
NGC 3146
NGC 3146 je galaxia v súhvezdí Hydra, ktorú objavil americký astronóm Ormond Stone v roku 1886.
Jej zdanlivá hviezdna veľkosť je 13,2.
Smolinské
Smolinské je obec na Slovensku v okrese Senica, v Trnavskom kraji.
Polohopis
Obec Smolinské leží v Myjavskej pahorkatine tri kilometre od Šaštína-Stráží.
Susedné obce
Šaštín-Stráže, Gbely
Zaujímavosti
V obci pôsobí kynologický klub Smolinské, Futbalová organizácia Smolinské, Dobrovoľný hasičský zbor Smolinské, Polovnícke združenie Smolinské, Kultúrna komisia a Športová komisia
Školstvo
V obci sa nachádza základná škola s materskou školou.
Šport
Účastník majstrovstiev oblasti ObFZ Senica v kategórii dospelí Turnaj v stolnom tenise, Turnaj v plážovom volleyballe, Futbalový turnaj ulíc, Výročný turnaj v Beer Pongu
Externalizmus
Externalizmus je smer v interpretácii hybných síl vzniku a vývinu vedy, ktorý za rozhodujúce považuje externé faktory, ako sociálne, sociálno psychologické, politické, ekonomické.
Externalizmus v interpretácii vzniku a vyvinu vedy sa utvoril v 30. rokoch 20. storočia najmä pod vplyvom ruského historika vedy B. M. Gessena.
Hlavným predstaviteľom externalizmu sa stal J. D. Bernal.
Arsenal FC
Arsenal Football Club je anglický futbalový veľkoklub z Londýna. Patrí medzi najúspešnejšie anglické kluby s 13 titulmi v Premier League a 14 titulmi v FA Cupe.
Arsenal bol založený v roku 1886 v londýnskej časti Woolwich. V roku 1893 sa stal prvým klubom z juhu Anglicka ktorý sa pripojil k druhej najvyššej súťaži. V roku 1913, sa presťahoval severne do štvrte Highbury. V 30-tych rokoch minulého storočia Arsenal vyhral päť ligových titulov a dva Poháre FA.
Po období 2. svetovej vojny Arsenal vyhral ligový titul a opäť dva Poháre FA. V sezóne 1970 – 1971, v 90-tych rokoch a v prvej dekáde 21. storočia, Arsenal vyhral dva ďalšie ligové tituly. Dokonca v roku 2006 sa stal finalistom Ligy majstrov, kde však podľahol Barcelone 2:1. Vzhľadom na blízku vzdialenosť je najväčším rivalom Arsenalu Tottenham Hotspur. Derby medzi Arsenalom Tottenhamom sa nazýva the North London derby.
Krypta Osadné
Krypta Osadné je krypta 1025 vojakov z Prvej svetovej vojny v Osadnom (okr. Snina), ktorá sa nachádza pod oltárnou časťou pravoslávneho chrámu Vznesenia Hospodinovho. Je najväčším takýmto podchrámovým pohrebiskom na Slovensku. V krypte je hrob o rozmeroch 4 x 1,5 x 7-11 (hĺbka) metrov (dĺžka x šírka x hĺbka). Miestnosť je zdobená pravoslávnymi ikonami, ale aj informačnými tabuľami o jej histórii a zaujímavostiach okolia obce.
Arsenal FC
História
189px|thumb|vpravo|Bertie Mee bol bývalý tréner Arsenalu. Arsenal FC je jedným z najúspešnejších anglických klubov s dlhou a bohatou históriou. Klub bol založený v roku 1886 v londýnskej časti Woolwich. V roku 1913 sa presťahoval na štadión Highbury. V uplynulých 80 rokoch sa Arsenal môže pochváliť úspechmi, za ktoré najviac vďačí Herbertovi Chapmanovi a Bertiemu Meeovi. Ďalším dôležitým trénerom bol George Graham, ktorý viedol klub od roku 1986 až po rok 1995, pričom získal dva ligové tituly, dva ligové poháre, FA Cup a taktiež Pohár UEFA. Od roku 1996 sa manažérom stal Arsène Wenger, ktorý priviedol Arsenal k trom ligovým titulom, piatim FA Cupom a piatim titulom v Anglickom superpohári.
Krypta Osadné
Dejiny
História krypty je spojená so vznikom obce Osadné (do roku 1948 Telepovce) a náboženstvom tunajších obyvateľov. Prvá písomná zmienka pochádza z roku 1543, kedy ju oficiálne založili Rusíni pravoslávneho vierovyznania. Tí boli v roku 1726 tunajšími zemepánmi nútení prijať úniu s Rímom v 19. storočí nesprávne nazvanú ako gréckokatolícka cirkev. V roku 1926 vznikol v obci spor s miestnym gréckokatolíckym kňazom, ktorý vyžadoval od veriacich vysoké poplatky. Žiadosti miestnych o zníženie poplatkov sa vysmial a zo žartu ich poslal za pravoslávnym duchovným, ktorý im bude slúžiť zadarmo. Ľudia jeho „radu“ prijali a tak presne po 200 rokoch po spomínanom násilnom prechode do únie s Rímom sa celá obec vrátila k pravoslávnej viere. Gréckokatolícke biskupstvo však s týmto stavom nebolo spokojné a prisľúbilo každému, kto sa vráti k ich viere, bezplatne pôdu. Tá mala v tom čase vysokú hodnotu a tak ich ponuku prijalo 14 z 81 rodín. Došlo tak k situácii, že pravoslávni, hoci ich bolo v obci viac, museli opustiť miestny chrám a vykonávať bohoslužby v miestnej škole a súkromnom dome. Rozhodli sa preto postaviť si vlastný chrám, čo však v tom čase nebolo vôbec jednoduché.
Arsenal FC
Obdobie začiatku (1886 – 1910)
300px|thumb|vľavo|Zostava Royal Arsenal (sezóna 1888 – 89) Arsenal bol založený v roku 1886 ako "Dial Square" skupinou pracovníkov, ktorí boli zamestnaní v dielni u výrobcu zbraní – "Royal Arsenal" vo Woolwich v juhovýchodnom Londýne. Zakladajúcimi členmi klubu sa stal David Danskin a Jack Humble. K nim ďalej patril brankár Nottinghamu Forest Fred Beardsley, ktorý neskôr spolu s Morrisem Batesem získal od jeho bývalého klubu červené dresy. Červené farby tímu ostali až dodnes. 300px|thumb|vľavo|Woolwich Arsenal (v tmavom) proti Newcastlu United (v pruhovanom) v semifinále FA Cupu. Prvý zápas odohral Dial Square 11. decembra 1886 proti Eastern Wanderes. Zápas sa hral na ihrisku v Isle of Dogs a Dial Square vyhral 6 – 0. Krátko potom, údajne na Štedrý deň, bol klub premenovaný na Royal Arsenal. Zo začiatku hral na Plumstead Common, no začal hľadať alternatívu. Pred svojím presunom na Manor Ground v roku 1888 hral na susednom Plumstead. Vybavenie na Manor Ground nebolo dostatočné, preto sa presťahoval v roku 1890 na neďaleký Invicta Ground. O tri roky neskôr sa vrátil späť na Manor Ground, pretože prenájom za Invicta Ground bol príliš drahý.
Krypta Osadné
Nápad výstavby krypty
V Prahe existovala organizácia „Jednota,“ ktorá mala na starosti pochovávanie ruských vojakov a opravu ich hrobov. Jej predsedníčkou bola Nadežda Kramářová, manželka predsedu vlády ČSR Karla Kramářa. Tá miestnym veriacim poradila, aby postavili chrám ako pamätník ruským vojakom. Dokonca bola pre tento účel dňa 8. októbra 1928 Ministerstvom vnútra ČSR povolená realizácia finančnej zbierky. Jej medzilaborecko-telepovský výbor do konca roku 1928 vyzbieral 15 911 korún. Údajne prispel aj československý prezident T. G. Masaryk. Za necelý rok bol chrám – pamätník dokončený a v roku 1930 ho posvätil mukačevský biskup Damaskin. Projektoval ho významný pravoslávny architekt Andrej Kolomacký a je postavený v staroruskom štýle.
Arsenal FC
Obdobie začiatku (1886 – 1910)
Počas tohto obdobia začal Royal Arsenal vyhrávať miestne súťaže. V ročníku 1889 – 90 vyhral ako Kent Senior Cup, tak London Charity Cup. V rovnakom roku si zahral aj FA Cup. O rok neskôr, v sezóne 1890 – 91, triumfoval v London Senior Cupu. Ale priepasť medzi Arsenalom a profesionálnymi klubmi zo severu Anglicka bola evidentná. Klubu hrozilo, že jeho hráčov budú „lanáriť“ na vysoké platy do niektorého z profesionálnych tímov. Dôkazom bol zápas FA Cupu z roku 1891. Arsenal hral proti Derby County. Ich zástupcovia sa po odohraní zápasu pokúšali podpísať s dvomi hráčmi Arsenalu profesionálne zmluvy. Rozhodnutie stať sa v roku 1891 profesionálnym klubom bolo veľa amatérskymi celkami z juhu odsudzované. Londýnska futbalová asociácia im dokonca zakázala účasť v miestnych súťažiach. Royal Arsenalu zostávali len priateľské zápasy alebo zápasy v FA Cupu. Preto sa pokúsili založiť ekvivalent k vtedajšej Football League. S týmto pokusom však neuspeli. V roku 1893 sa z klubu stala kapitálová obchodná spoločnosť. Tým pádom mal dostatok financií na zabezpečenie si Manor Ground. Pri tejto príležitosti sa premenoval na Woolwich Arsenal. V roku 1893 bol Woolwich Arsenal pozvaný do Football League, čím bol zachránený. Do tej doby to s ním nevyzeralo dobre. Arsenal sa stal prvým klubom z juhu, ktorý hral vtedajšiu ligu. Začínal v Second Division. V reakcii na situácii klub opustili niektorí amatérsky hráči. Nechceli sa stať profesionálmi ale chceli zachovať pôvodný robotnícky klub. Preto vytvorili klub Royal Ordnance Factories, ktorý ale nemal dlhé trvanie.
Woolwich Arsenal hral v Second Division jedenásť sezón. Pred vymenovaním Harryho Bradshawa trénerom v roku 1889 hral prevažne o stred tabuľky. Bradshaw priviedol do klubu niekoľko hráčov ako bol brankár Jimmy Ashcroft a kapitán Jimmy Jackson. S ich pomocou v ročníku 1903 – 04 vyhral Second Division a postúpil do First Division. Predtým než odohrali v najvyššej súťaži jediný zápas, sa presunul v máji 1904 do Fulhamu.
Krypta Osadné
Exhumácia vojakov
Podľa záznamov z vojenských archívov bolo v roku 1933 exhumovaných 931 vojakov z vojenských cintorínov z Osadného, Nižnej a Vyšnej Jablonky a ostatky 94 vojakov exhumovaných v dňoch 13. – 17. novembra 1933 z roztrúsených hrobov z lokality na Skórach. V roku 1933 boli uložené do jamy v krypte. Uloženie 1 025 ruských a rakúsko-uhorských vojakov pripomína tabuľa v ruštine a češtine umiestnená pri krypte s textom: „Zde v Pánu odpočívá 1025 vojínu padlých ve světové valce 1914 – 1915. Známych podle jmen 23, neznámych 1002. Čest budiž jejich památce.“ V roku 1933 bolo známych 23 mien pochovaných vojakov, v súčasnosti 61. Na exhumácii sa podieľali aj obyvatelia Osadného, ktorí za prácu dostávali aj finančnú odmenu.
Vojaci pochovaní v krypte
Počas Prvej svetovej vojny prebiehali v Osadnom a jeho okolí ťažké boje. Vojaci tu bojovali a padli počas tzv. Kornilovovho prielomu v novembri 1914 a počas Veľkonočnej bitky v Karpatoch v apríli 1915. Najznámejšie boje sa tu odohrali v novembri 1914, kedy generál Lavr Georgijevič Kornilov zaútočil na Humenné a následne v okolí Sniny od Rakúsko-uhorskej Honvédskej divízie utrpel veľkú porážku. Cez Osadné unikal 28. novembra 1914 so svojou 48. divíziou XXIV. armádneho zboru 8. ruskej armády.
Arsenal FC
Obdobie začiatku (1886 – 1910)
Na počiatku 20. storočia zažíval futbal v Anglicku rozmach. Návštevnosť na zápasoch Arsenalu bola hlavne kvôli zemepisnej izolácii malá. To malo za následok nízke príjmy zo vstupného. Aby bol Woolwich Arsenal konkurencieschopný, musel predať svoje najväčšie hviezdy (Jimmy Ashcroft, Tim Coleman, Bert Freeman). Ani to ale nezastavilo postupný pád tabuľkou, čím sa finančné problémy ešte zhoršili. Klub bol blízko bankrotu. V roku 1910 sa dostal do konkurzu. Následne bol kúpený konzorciom podnikateľov. Najväčším akcionárom bol realitný magnát sir Henry Norris, ktorý bol tiež predsedom Fulhamu.
Krypta Osadné
Vojaci pochovaní v krypte
Najťažšie boje sa odohrali v apríli 1915 počas snahy 3. a 8. ruskej armády prelomiť front v Karpatoch útokom na Vranov a Humenné. Ruské vedenie sústredilo čo najviac vojsk v priestore Medzilaboriec, Lupkova a Sanoka a odtiaľ hájilo rozhodujúcu ofenzívu na Humenné. Frontová línia sa ustálila severne nad obcou na hrebeni Stoby – Skóry. V bojoch o tieto kóty padlo veľké množstvo vojakov. Bojovalo sa tu dlhých 5 týždňov. Napriek tomu tu Rusi prehrali. Po ich ústupe na nižnom konci nad hájenkou pri ceste do Nižnej Jablonky, na lokalite zvanej Poľana, bol v rokoch 1915 – 1917 zriadený vojenský cintorín, ktorý neskôr preniesli do krypty a na obecný cintorín. Dnes je v obci pochovaných dokopy 2498 vojakov Ruskej a Rakúsko-uhorskej armády.
Lhuntse (Bhután)
Lhuntse alebo Lhuntshi je mesto ležiace v okrese Lhuntshe, v severovýchodnom Bhutáne. V meste sa nachádza Lhuentse dzong.
Arsenal FC
Obdobie presunu na Highbury (1910 – 1925)
Norris si bol vedomí problémov spojených s polohou Woolwich Arsenalu, a preto sa snažil zvýšiť príjem klubu. Najskôr sa pokúsil spojiť Woolwich Arsenal s Fulhamom. To však Football League nedovolila, a tak chcel klub presťahovať. Nakoniec si vybral pozemok v Highbury, na severe Londýna. Napriek námietkam sa neúnavne snažil presun presadiť. Za výstavbu štadiónu údajne zaplatil 125 000 £. Štadión bol postavený na mieste ihriska patriacemu teologickému internátu. Navrhnutý bol architektom Archibaldom Leitchom. V roku 1913 sa klub presťahoval. Sezónu 1912 – 13 skončil na poslednom mieste. Zostúpil späť do Second Division. V máji 1914 došlo k zmene mena klubu. Časť „Woolwich“ bola nahradená slovom „The“. Konečnej podoby sa názov dočkal v novembri 1919, kedy bol názov skrátený na „Arsenal“.
V roku 1919 sa klub pripojil k First Division a to napriek skutočnosti, že ročník 1914 – 15, poslednú sezónu hranú pred prvou svetovou vojnou, skončil na šiestom mieste. V skutočnosti však Arsenal skončil o skóre na piatom mieste. Football League túto chybu opravila v roku 1975. Počet tímov hrajúcich First Division bol zvýšený z 20 na 22. Nováčikovia boli vyberaný valným zhromaždeným Football League. Zaujímavosťou je, že Chelsea FC, ktorá v lige skončila na 19. mieste a mala by zostúpiť, dostala šancu hrať sezónu v First Division. Ďalšie miesto malo pripadnúť Tottenhamu (skončil dvadsiaty), Barnsley FC alebo Wolverhampton Wanderers FC, ktorí skončili tretí, respektíve druhý v Second Division. Namiesto toho sa predstavitelia Football League rozhodli pre Arsenal, čím dali prednosť histórii pred zásluhami. Norris tvrdil, že klub vďačí za postup „dlhej službe ligovému futbalu“. Zároveň sa z neho stal prvý tím z juhu Anglicka, ktorý hral najvyššiu súťaž. Vedenie Football League súhlasilo. Osemnástimi hlasmi poslalo do First Division Arsenal, keď jeho najväčší rival Tottenham Hotspur FC dostal len osem hlasov. Dôsledkom toho sa dlhodobá neznášanlivosť medzi oboma len kluby prehĺbila. Klub bol obviňovaný, že za postup medzi elitu vďačí zákulisným dohodám alebo dokonca úplatku zo strany sira Henryho Norrisa. Jeho priateľ, John McKenna, predseda Liverpoolu a Football League, odporučil posun Arsenalu.
Žiadny presvedčivý dôkaz protiprávneho konania nebol nikdy dokázaný. V roku 1929 Norris rezignoval na pozíciu predsedu a z klubu odišiel. Príčinou bol fakt, že bol futbalovou asociáciou obvinený z finančných nezrovnalostí. Norris zneužil svoj účet, keď mu výnos z predaja klubového autobusu išiel priamo do vrecka. Bez ohľadu na okolnosti postupu medzi najlepšie kluby, je Arsenal od roku 1919 v najvyššej súťaži dodnes. Ide o najdlhšiu sériu sezón strávenú medzi elitou. Je to anglický rekord. Presun klubu priniesol omnoho vyššiu návštevnosť. Pri prvej sezóne na Highbury bola priemerná návštevnosť 23 000 divákov. V roku 1919, keď Arsenal postúpil do najvyššej súťaže, návštevnosť ďalej rástla. Počas finančnej krízy naopak zase klesla. Návrat Arsenalu do First Division nepriniesol ihneď úspech. Pod Lesliem Knightom klub nikdy neskončil na lepšom než deviatom mieste. V ročníku 1923 – 24 nechýbalo veľa a Arsenal by zostúpil do Second Division. Vtedy skončil devätnásty s náskokom jedného bodu nad pásmom zostupu. Nasledujúci rok mizéria Arsenalu pokračovala. Skončil na dvadsiatom mieste, ale tentoraz na tom bol paradoxne lepšie. Mal sedem bodov náskok nad pásmom zostupu. Tento neúspech už bol pre Norrisa poslednou kvapkou. V máji 1925 vyhodil Knighta a na jeho miesto priviedol Herberta Chapmana.
Obdobie Herberta Chapmana (1925 – 1934)
200px|thumb|vľavo|Socha na počesť Herberta Chapmana
Chapman ako tréner zmenil hneď niekoľko vecí. Najskôr zmodernizoval tréningové a rehabilitačné metódy. V auguste 1928 nechal na dresy pridať čísla hráčov. V marci 1933 nechal zmeniť klubové farby. Červené dresy doplnil bielymi rukávmi. Taktiež trval na tom, aby novinári pri písaní článkov o Arsenale používali prostý názov „Arsenal“, teda bez „The“. Ďalej viedol úspešnú kampaň za premenovanie stanice londýnskeho metra „Gillespie Road“ na „Arsenal“. Súčasne mal k dispozícii veľkú sumu peňazí, ktorá bola vyčlenená na prestupy. Peniaze boli získané zo vstupného z nového štadiónu a od Henryho Norrisa. Norris chcel, aby bol káder tímu aj za predpokladu veľkého utrácania peňazí doplnení o nové posily. 300px|náhľad|vpravo|Zastávka metra "Gillespie Road". Dnes sa už nazýva "Arsenal."
Prvým Chapmanovým hráčom bol Charlie Buchan, ktorý prišiel zo Sunderlandu a v nasledujúcich rokoch hral významnú rolu v klube. Potom, ako bol Arsenal v októbri porazený Newcastlem United 7 – 0, Buchan navrhol zmenu rozostavenia. Išlo o formáciu „WM“, ktorá je popisovaná ako 3–2–5, 3–4–3 alebo lepšie 3–2–2–3. Obrana bola posilnená tým, že strední obrancovia sa posunuli viac dozadu, zatiaľ čo krajní obrancovia sa premiestnili na krídlo. Časom Chapman toto rozostavenie ďalej rozvinul. Veľký dôraz kládol na útočnú líniu. Krídla premiestnil viac do stredu ihriska. Za nimi vytvoril pozíciu pre takzvaného "tvorivého záložníka."
V prvej sezóne pod Chapmanom sa Arsenal umiestnil na druhom mieste v lige. V tej dobe to bolo zatiaľ najlepšie umiestnenie v celej histórii. Po niekoľkých sezónach hral klub v strede tabuľky. Chapmanovi totiž chvíľu trvalo než zostavil tím podľa svojich predstáv. Do svojho nového systému priviedol hráčov ako Joe Hulme, Jack Lambert, Tom Parker a Herbie Roberts. V ročníku 1926 – 27 sa Arsenal prebojoval do svojho prvého finále FA Cupu. Potom, čo brankár Arsenalu Dan Lewis pustil strelu za svoj chrbát, podľahol Arsenal Cardiffu City 1 – 0. Dodnes je Cardiff City jediným klubom mimo Anglicka, ktorému sa podarilo získať FA Cup.
Dňa 30. augusta 1930 sa Arsenal podieľal na vytvorení rekordu návštevnosti na domácom štadióne Blackpoolu. Na zápas sa prišlo pozrieť 28 723 divákov. V nasledujúcich dvoch sezónach znovu prispel k zvýšeniu rekordu, keď na ich zápasy prišlo 29 576 a 30 218 divákov.
Ich úspech v FA Cupe bol len začiatok dominancie v tomto desaťročí. Arsenal vyhral First Division v ročníku 1930 – 31. Vtedy viedol súboj s Aston Villou nielen o to, ktorý tím dá viac gólov, ale hlavne o ligový titul. Dokázal poraziť niekoľko klubov rozdielom triedy. Konkrétne išlo o výhry 7 – 1 nad Blackpoolom, 7 – 2 nad Leicesterem City a 9 – 1 nad Grimsby Town. Dodnes je tento počin neprekonaným klubovým rekordom. Do konca sezóny zostávali ešte dva zápasy a Arsenal mal už titul istý. Za celý ročník sa mu podarilo dať 127 gólov, zatiaľ čo Aston Ville sa podarilo dať 128 gólov. Stále ide o rekord.
Nasledujúci ročník, 1931 – 32, sa Arsenal prebojoval do finále FA Cupu znovu. Prehral však s Newcastelom United 2 – 1. Frustrácia Arsenalu bola ešte podčiarknutá stratou ligového titulu. Slabý začiatok Arsenalu znamenal, že svojich súperov po väčšinu sezóny dobiehal. Nakoniec prehral súboj o titul o dva body s Evertonom.
Nasledujúcu sezónu sa Arsenal vrátil späť na vrchol, keď vyhral svoj druhý titul v lige. Úvod sezóny bol zo strany londýnského klubu rozpačitý, ale potom dokázal zvíťaziť niekoľkokrát v rade. Tým sa dotiahol na svojho konkurenta v ligovom boji, Aston Villu. Doma na Highbury ju v apríli porazil 5 – 0 a zaistil si tak triumf v lige. V tej dobe už niektorí hráči zostarli, a tak s vidinou budúcnosti Champan presunul George Malea, ktorý nahradil Toma Parkera, do prvého tímu. Miesto Davida Jacka priviedol do klubu Raye Bowdena. Jedinou nepríjemnosťou v celom ročníku bola prehra v FA Cupe s Walsallom. Päť hráčov prvého tímu nemohlo do zápasu nastúpiť z dôvodu zranenia alebo chrípky. Ich miesta zaujali hráči rezervy a navzdory skutočnosti, že v zostave bolo šesť hráčov prvého tímu Arsenal prehral 2 – 0. Jeden z náhradníkov, Tommy Black, bol na vine zvlášť kvôli zavinenej penalte. O týždeň neskôr ho rozzúrený Chapman predal do Plymouthu Argyle. Podobne dopadol útočník Charlie Walsh, ktorý šiel do Brentfordu o týždeň nato.
Obdobie ligového hetriku (1934 – 1939)
thumb|vpravo|300px|Tribúna East Stand na štadióne Highbury Arsenal začal sezónu 1933 – 34 solídne. Ale v januári 1934 Herbert Chapman náhle zomrel na zápal pľúc. Navzdory tomu sa Arsenalu pod dočasným trénerom Joem Shawem podarilo obhájiť titul. Hulme a James boli po väčšinu času zranený, takže klub nebol v útočnej fáze veľmi efektívny. Podarilo sa mu dať 75 gólov, čo je oproti minulej sezóne, kedy dal 118 gólov, rozdiel.
V lete 1934 sa pozície trénera ujal bývalý riaditeľ klubu George Allison. Chapman začal rokovania o prestupe Jacka Craystona a Wilfa Coppinga, ktoré Allison dokončil. Ďalej do klubu prišiel útočník Ted Drake. S novými tvárami Allison dokončil v sezóne 1934 – 35 ligový hetrik. Klub patril, čo sa týka útočnej hry, k najlepším. Drake dal 42 ligových gólov. Arsenal zaznamenal radu jednoznačných výhier tak, ako v ročníku 1930 – 31, keď porazil 7 – 0 Wolverhampton, 8 – 1 Liverpool a dvakrát výhru 8 – 0 nad Leicesterem City a Middlesbrough. V novembri 1934 dosahovala útočná sila Arsenalu také rozmery, že sedem hráčov nastúpilo za Anglicko proti Taliansku v zápase nazývanom aj „Bitka o Highbury“. Anglicko vyhralo 3 – 2 a dodnes ide o najvyšší počet hráčov z jedného klubu, ktorý kedy nastúpil k zápasu národného tímu.
Zoznam fyzikálnych článkov/C
Tento index bol automaticky vygenerovaný podľa tejto kategorizácie. Obsahuje 33 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
Arsenal FC
Obdobie ligového hetriku (1934 – 1939)
Úspech Arsenalu privádzal stále viac a viac priaznivcov. Highbury bolo kompletne prestavané. Pôvodné tribúny z roku 1913 boli zbúrané. Na ich mieste boli postavené nové tribúny v štýle Art deco. Fasáda tribúny East Stand má status druhého stupňa na zozname budov zvláštneho architektonického alebo historického významu. Preto spolu s fasádou protiľahlej tribúny neboli zbúrané, ale sú súčasťou bytového komplexu, ktorý na Highbury vznikol po presťahovaní na Emirates. Na tribúny North Bank a Clock End bola nainštalovaná strecha. Najvyššia návštevnosť na novom štadióne bola 9. marca 1935 v zápase proti Sunderlandu. Prišlo 73 295 divákov.
Dominancia Arsenalu v tomto desaťročí bola zvýraznená druhým triumfom v FA Cupe. V ročníku 1935 – 36 porazil Arsenal Sheffield United 1 – 0. Po triumfe v lige v sezóne 1934 – 35 sa klub začal postupne prepadať. Za následok bol hlavne odchod Alexa Jamesa do futbalového dôchodku, a dlhodobým zranením hráčov ako Herbie Roberts a Joe Hulme. V ročníku 1937 – 38 Arsenal získal svoj piaty ligový titul, keď v poslednom ligovom kole porazil Wolverhampton a zavŕšil tak svoje úspešné obdobie.
Zoznam fyzikálnych článkov/C
ca
Carl Auer von Welsbach · Carl David Anderson · Carl David Tolmé Runge · Carl Edwin Wieman · Carl Friedrich Freiherr von Weizsäcker · Carl Friedrich Gauß · Carlo Rovelli · Carlo Rubbia · Carnotove princípy · Casimirov jav · Cassiniho zákony · Cauchyho-Schwarzova nerovnosť · Cayleyho-Hamiltonova veta
Arsenal FC
Obdobie druhej svetovej vojny (1939 – 1945)
Skoro po vypuknutí druhej svetovej vojny v roku 1939 bol profesionálny futbal v Británii pozastavený. Sezóna 1939 – 40 bola preto anulovaná. Highbury bolo zabavené a používané ako stanica ARP. Za Clock Endom pôsobila letka balónov. Počas Blitzu bola tribúna North Bank poškodená bombardovaním. Bola zničená strecha, a šrot ktorý sa nachádzal na tribúne, zachvátil požiar. Pretože bolo Highbury uzavrené, hral Arsenal svoje domáce zápasy na White Hart Lane, čo je štadión jeho najväčšieho rivala, Tottenhamu Hotspur. Zápasy odohrané v období vojny sa do oficiálnych štatistík nepočítajú. Súťaže sa často hrali na regionálnej úrovni a tímy celú sezónu ani nedokončili. Dôvodom bola skutočnosť, že mnoho futbalistov slúžilo v armáde ako tréneri a inštruktori. Po dlhú dobu boli mimo svoje kluby. Bežne boli títo hráči na hosťovaniach v iných tímoch. V sezóne 1942 – 43 Arsenal zvíťazil vo Football League War Cupu. V rokoch 1939 – 40, 1941 – 42 a 1942 – 43 vyhral tituly z London League alebo Southern League. Účasť v London League viedla v roku 1941 spolu s ďalšími štrnástimi klubmi k vyhnaniu z Football League. V apríli 1942 boli po prejavení ľútosti a zaplatení desiatich libier prijatí späť.
Zoznam fyzikálnych článkov/C
ce
Centimeter · Central Bureau of the International Polar Motion Service · Cestovanie v čase
cé
César Lattes
Arsenal FC
Obdobie druhej svetovej vojny (1939 – 1945)
V novembri 1945 bola ligová súťaž stále pozastavená, a tak bol Arsenal jedným z tímov, ktoré si zahrali priateľský zápas proti Dinamu Moskva na jeho turné po Británii. Mnoho hráčov Arsenalu stále slúžilo v armáde rôzne po svete. Preto z dôvodu nedostatku hráčov klub využil služby iných šiestich futbalistov ako boli napríklad Stanley Matthews a Stan Mortensen. To viedlo Dinamo k prehláseniu, že hrali proti Anglicku, napriek tomu že traja hráči v zostave Arsenalu boli z Walesu. Dinamo malo zase v tíme Vsevoloda Bobrova, ktorý bol na hosťovaní z CSKA Moskva. Výkop zápasu prebehol za silnej hmly na White Hart Lane a technicky zdatnejšie Dinamo vyhralo 4 – 3 potom, čo Arsenal v polčase ešte viedol 3 – 1.
Aj keď na výsledku zápasu bola nájdená zhoda, informácie o jeho priebehu sa už rozchádzajú. Dokonca aj totožnosť strelcov gólov je sporná. Podľa správ z Anglicka hralo Dinamo zápas chvíľu s dvanástimi hráčmi v poli. Na rozhodcu vyvolávali tlak, aby zápas ukončil. To sa dialo, keď Dinamo prehrávalo. Na oplátku Sovieti obvinili Arsenal z pretrvávajúcej nečestnej hry a obvinili Georga Allisona z toho, že si stavil na výsledok zápasu. Neskôr toto prehlásenie Dinamo odvolalo. Po väčšinu zápasu bola na trávniku hmla, ktorá bránila pohľadu na hru, nehovoriac o jazykovej bariére a počiatku Studenej vojny, je dnes veľmi nepravdepodobné, že sa na túto vec niekedy objaví nezaujatý pohľad.
Zoznam fyzikálnych článkov/C
cl
Claude Cohen-Tannoudji · Clausiusova nerovnosť · Clifford Gardner · Clifford Shull · Clinton Davisson · Clona (fotografia) · Clonové číslo · Clyde Cowan
Arsenal FC
Obdobie po vojne (1945 – 1966)
Vojna si vyžiadala životy deviatich hráčov prvého tímu Arsenalu. Išlo o stratu najvyššieho počtu hráčov akéhokoľvek klubu hrajúceho najvyššiu súťaž. Vojna zároveň skrátila kariéry hráčom, ako boli Bastin a Drake. Okrem toho, dlhy vzniknuté výstavbou Highbury a jeho opravou vojnových škôd vznikla klubu veľká finančná zátaž. Preto mal Arsenal v roku 1946 problémy. V dvoch hraných zápasoch tretieho kola FA Cupu v sezóne 1945 – 46 prehral celkovým skóre 6 – 1 s West Hamom. V lige v ročníku 1946 – 47 skončil na trinástom mieste, čo bolo najhoršie umiestnenie za posledných 17 rokov. Na konci tejto sezóny sa George Allison rozhodol odísť z futbalu. Jeho miesto zaujal bývalý Allisonov asistent Tom Whittaker. Whittaker bol dlhodobým zamestnancom klubu. Trénoval už pod Chapmanovým vedením.
Zoznam fyzikálnych článkov/C
co
Collider Detector at Fermilab · Comptonov jav · Conyers Herring · Coulombov zákon
Arsenal FC
Obdobie po vojne (1945 – 1966)
Pod Whittakerom nastal okamžitý úspech. Arsenal vyhral ligový titul v ročníku 1947 – 48 o sedem bodov. Najväčšiu zásluhu na tom mal kapitán Joe Mercer, ktorý bol prvotriednym obrancom, a Reg Lewis s Ronnie Rookom, od nich prichádzalo veľa gólov. Od októbra až do vyvrcholenia sezóny sa potom klub nachádzal na prvom mieste. Vzhľadom na vek hráčov nebol dlhodobý úspech možný. V reakcii na to priviedol Whittaker do klubu niekoľko mladších hráčov ako boli Doug Lishman, Alex Forbes a Cliff Holton. Arsenal napriek tomu nebol schopný sa v ligovom boji udržať. V sezóne 1949 – 50 sa mu už s novými hráčmi podarilo triumfovať v FA Cupe. Arsenal porazil Liverpool 2 – 0. thumb|vľavo|290px|Billy Wright (v bielom) sa stal v roku 1962 trénerom Arsenalu. V ročníku 1951 – 52 veľa nechýbalo k tomu aby sa mohol klub radovať z víťazstva "Double". Nakoniec však zostal s prázdnymi rukami. Za to mohla séria zranený a nabitý program. Posledné dva ligové zápasy totiž klub prehral s najväčším konkurentom v boji o titul, s Manchesterem United. Na Old Trafford mu podľahol v poslednom ligovom kole. Prehra 6 – 1 znamenala konečné tretie miesto. Pred Arsenal sa ešte o skóre dostal jeho úhlavný rival Tottenham Hotspur. O týždeň neskôr hral klub finále FA Cupu proti Newcastelu United. Do prvého tímu sa vrátilo pár nie úplne fit hráčov. Walley Barnes musel v 35. minúte odísť kvôli problémom s kolenom z ihriska (vtedy nebolo povolené žiadne striedanie), a tak Arsenal pokračoval s desiatimi hráčmi. Ďalšie zranenie na seba nenechalo dlho čakať. Holton, Roper a Daniel utrpeli taktiež zranenia. Arsenal vtedy dohrával so siedmimi zdravými hráči v poli. Preto Newcastle vyhral 1 – 0. Napriek sklamaniu z predchádzajúcich sezón Arsenal vyhral v sezóne 1952 – 53 svoj siedmi ligový titul. Išlo o jeden z vôbec najtesnejších súbojov. Preston North End mal na konci ročníku rovnaký bodový zisk ako Arsenal, ale prehral o skóre. Potom, čo Arsenal prehral v predposlednom kole s Prestonom 2 – 0, to vyzeralo, že titul získa Preston. Ale v poslednom zápase sezóny porazil Burnley 3 – 2, a stal sa tak majstrom. Tento úspech bol na ďalších 17 rokov poslednou trofejou, ktorú získal. Po náhlom úmrtí Toma Whittakera v októbri 1956 sa klub začal prepadať.
Zoznam fyzikálnych článkov/C
cu
Curie (jednotka) · Curieho teplota
Arsenal FC
Obdobie po vojne (1945 – 1966)
Napriek tomu že klub nebol taký úspešný, priviesť do tímu hviezdy bol problém. Hráči ako David Herd odchádzali do úspešnejších klubov. Jack Crayston a George Swindin, obaja bývalí hráči, pokračovali vo Whittakerovej práci, ale nedokázali zopakovať jeho úspech. Arsenal obvykle obsadzoval miesta uprostred tabuľky, takže tretie miesto zo sezóny 1958 – 59 a dve piate miesta z rokov 1955 – 56 a 1956 – 57, môžu byť považované za úspech tej doby. Rovnako tak nemal šťastie v FA Cupe. V sezóne 1951 – 52 sa prebojoval do finále. Od tej doby až do ročníku 1970 – 71 sa ďalej než do štvrťfinále nedostal. A aby bola situácia pre klub ešte horšia, jeho najväčší rival Tottenham Hotspur vyhral v ročníku 1960 – 61 Double.
V roku 1962 učinil Arsenal smelý, ale neúspešný krok, keď na pozíciu trénera vymenoval bývalého anglického reprezentanta a bývalého kapitána Wolverhamptonu Billyho Wrighta. Wright mal len veľmi malé skúsenosti s trénovaním a v podstate žiadnu skúsenosť s pracou v klube akým bol Arsenal. Rovnako ako jeho dvaja predchodcovia, ani Wright nebol úspešný. Pod jeho vedením klub debutoval na európskej scéne. V ročníku 1963 – 64 absolvoval Veltržný pohár. Kvalifikoval sa do neho o rok skôr, keď v lige skončil na siedmej pozícii. Vo Wrightovej poslednej sezóne, 1965 – 66, sa Arsenal umiestnil na štrnástom mieste, čo bolo najhoršie umiestnenie za 36 rokov. K tomu ešte bola 5. mája 1966 na Highbury nameraná najnižšia návšteva vôbec. Na zápas proti Leedsu United prišlo len 4 554 divákov. Vedenie Arsenalu v lete 1966 prepustilo Wrighta a na jeho miesto priviedlo fyzioterapeuta Bertieho Meea. To, že je Mee fyzioterapeut, vedenie v tej dobe nevedelo. Počas nasledujúcich piatich rokov Mee doviedol klub k úspechu ako v Európe, tak na domácej scéne.
Obdobie prvého Double (1966 – 1976)
180px|thumb|vpravo|Frank McLintock bol bývalým kapitánom Arsenalu. Potom, čo v lete roku 1966 dostal Billy Wright výpoveď, sa jeho nástupcom stal fyzioterapeut Bertie Mee. Tento krok prekvapil mnoho ľudí, ale samotného Meea nie. Mee žiadal klub o to, aby mu v prípade neúspechu v roli trénera mužstva bolo umožnené vrátiť sa po 12 mesiacoch k svojej bývalej profesii. So svojim asistentom Davem Sextonom sa Mee snažil zlepšiť profesionálny prístup ku klubu. Mladé talenty povolával do prvého tímu. V roku 1966 sa Arsenalu podarilo vyhrať FA Youth Cup. Niekoľko útočných hráčov dostalo pozvánku do prvého tímu. Išlo o Charlieho George, Johna Radforda, Petera Simpsona a Raye Kennedyho.
Mee doplnil túto mladú útočnú krv niektorými skúsenejšími hráčmi. Kapitán Arsenalu, Frank McLintock, mal na starosti stred obrany, zatiaľ čo o defenzívnu prácu v strede poľa sa staral záložník Peter Storey. V rokoch 1968 a 1969 sa prebojoval do finále Ligového poháru. V oboch prípadoch Arsenal trofej nezískal. Najskôr podľahol Leedsu United 1 – 0.
Následne Arsenal prehral 3 – 1 v zápase s tímom Swindon Town FC. Osem hráčov prvého tímu malo chrípku, a tak bolo Arsenalu presunutých niekoľko predchádzajúcich zápasov. To nič nemení na skutočnosti, že sa do predĺženia dostal len vďaka chybe brankára súpera. V predĺžení Swindon dal dva góly a o víťazstve bolo rozhodnuté. Sezóna však pre Arsenal neskončila úplnou katastrofou. Vďaka štvrtému miestu z ligy si zaistil do sezóny 1969 – 70 účasť v európskych pohároch.
Na druhej strane bola prehra vo finále Ligového poháru spolu so ziskom Veltržného poháru zo sezóny 1969 – 70 jediným úspechom za posledných sedemnásť rokov. V semifinále Veľtržného poháru sa Arsenal stretol s Ajaxom, ktorého po dvoch zápasoch porazil v celkovom skóre 3 – 1. Vo finále potom predviedol slávny návrat proti Anderlechtu. V prvom zápase Arsenal prehrával v 74. minúte 3 – 0. Rayovi Kennedymu sa podarilo na konci zápasu dať gól, čím vykresal iskru nádeje. V odvetnom zápase hranom na zaplnenom Highbury Arsenal vyhral 3 – 0. V súčte oboch zápasov Arsenal vyhral 4 – 3 a triumfoval tak vo Veľtržnom pohári. 280px|thumb|vľavo|Zostava Arsenalu a Anderlechtu vo finále Veľtržného poháru zo sezóny 1969 – 1970. V rovnakom ročníku Arsenal skončil v lige na dvanástom mieste. Pravdepodobne ho rozptyľovala jeho "Európa," pretože ako kandidát na titul nevyzeral. O rok neskôr, v sezóne 1970 – 71, sa mu podarilo získať svoj prvý ligový Double (Liga a FA Cup). Stal sa tak jedným z dvoch klubov, ktorým sa to v 20. storočí podarilo. Po dobrom začiatku sezóny Arsenal v septembri prehral 5 – 0 so Stoke a nevyzeral tak, že by bojoval o titul. Po tejto prehre sa klub vzchopil a v ligovom zápase neprehral až do januára. Nakoniec sa mu titul podarilo získať, keď v tesnom súboji porazil o jeden bod Leeds United.
Po aprílovej prehre s Leedsom to s Arsenalom vyzeralo zle. K tomu, aby získal titul, potreboval v poslednom kole vyhrať alebo remizovať na ihrisku jeho úhlavného rivala, Tottenhamu. Severolondýnske derby bolo dlhú dobu bez gólov. V 87. minúte sa hostia ujali vedenia. Spurs sa zúfalo snažili o vyrovnanie, ale nepodarilo sa im to a Arsenal tak oslavoval zisk titulu. Arsenal sa ešte dostal do finále FA Cupu. Vo finále FA Cupu sa stretol s Liverpoolom. Zápas hraní vo Wembley vyhrali "Gunners" 2 – 1.
Zisk Double sa ukázal ako vrchol 70-tych rokov. Po ňom totiž prišlo obdobie neúspechu. Klub v lete podpísal Alana Balla za 220 000 libier, čo bol vtedy klubový rekord. Prvé tri zápasy v auguste prehral a dokonca ročníka bol nútený sťahovať náskok ostatných mužstiev. Sezónu dokončil na piatom mieste. Debut Arsenalu v Pohári majstrov začal dobre. Prebojoval sa do štvrťfinále, kde podľahol Cruijffovmu Ajaxu, ktorý neskôr celú súťaž vyhral. Arsenal sa taktiež dostal do finále FA Cupu. Vo finále sa stretol s Leedsom United ale podľahol mu 1 – 0.
Arsenal dokončil sezónu 1972 – 73 na druhom mieste. Ani nie rok potom, čo vyhral Double, sa začal tím rozpadať a Mee nebol schopný zostaviť nový. Výrazný prepad klub zaznamenal v rokoch 1974 – 75, kedy skončil v lige šestnásty, a o rok neskôr, v sezóne 1975 – 76 skončil dokonca sedemnásty. Rokovania sa o najhoršie umiestnenie za viac ako 40 rokov. Tento prepad donútil Meea k rezignácii. Na jeho miesto prišiel tréner Tottenhamu, Terry Neill, ktorý bol bývalým hráčom Arsenalu. Stal sa tak najmladším trénerom v histórii Arsenalu.
Obdobie štyroch finále (1976 – 1980)
thumb|180px|vpravo|Frank Stapleton – bývalý útočník Arsenalu. Pod vedením Neilla sa Arsenal posunul späť na predné pozície tabuľky. To len pomohlo rozvinúť talent írskej hviezdy, Liama Bradyho. Brady doplnil už tak veľký počet írskych hráčov. Medzi nich patrili Pat Rice, Frank Stapleton, Pat Jennings a mladý David O'Leary. Klub ďalej podpísal kontrakt so skúsenými hráči ako Malcolm Macdonald a Alan Hudson. Do Arsenalu sa tiež vrátil Don Howe, ktorý bol súčasťou trénerského personálu pri výhre Double.
Nadvládu Liverpoolu v lige sa však Arsenalu narušiť nepodarilo. Ku koncu 70-tych rokov ukázal svoju bojovnosť v FA Cupe, keď sa do finále dostal trikrát v rade (1978, 1979 a 1980). Vyhrať sa mu podarilo ale len raz, a to v roku 1979 keď porazil Manchester United. Zo začiatku to vyzeralo, že Arsenal zvíťazí. Ešte päť minút pred koncom viedol vďaka gólom Briana Talbota a Franka Stapletona 2 – 0. V úplnom závere zápasu sa podarilo Red Devils vyrovnať. To ešte nebolo všetko. Minútu pred koncom strhol vedenie na stranu Arsenalu Alan Sunderland a Gunners sa tak mohli tešiť zo slávneho víťazstva 3 – 2.
Hneď v ďalšej sezóne, 1979 – 80, odohral Arsenal 70 zápasov! Podarilo sa mu prebojovať do dvoch pohárových finále, ale ani v jednom nevyhral. Vo finále FA Cupu sa stretol s West Hamom United. V zápase bol jasným favoritom Arsenal, no napriek tomu prehral 1 – 0. Pritom sa ešte dostal do finále Poháru víťazov pohárov. V semifinále sa stretol s Juventusom, ktorého porazil v dvoch zápasoch v pomere 2 – 1. Vo finále na Arsenal čakala Valencia. Po bezgólovej remíze sa zápas dostal k penaltám, v nich však boli úspešnejší hráči Valencie.
Obdobie mierneho úpadku (1980 – 86)
Liam Brady v lete 1980 opustil Arsenal a prestúpil do Juventusu. Tým sa klub dostal do ďalšieho horšieho obdobia. Na začiatku 80-tych rokov sa vždy umiestnil v najlepšej štvorke, ale o ligový titul nebojoval. Podobná situácia nastala aj v FA Cupe. Výnimkou bola sezóna 1982 – 83, kedy sa Arsenal dostal do dvoch pohárových semifinále. V oboch prípadoch mu skrížil plány Manchester United. Neill sa snažil so situáciou niečo urobiť. Počas jeho funkčného obdobia nastali problémy s alkoholom hráčov. Neillovi sa nepodarilo tento problém odstrániť. Ku koncu pôsobenia Neilla v klube, Arsenal niekoľkokrát utrpel zahanbujúce prehry. V ročníku 1981 – 82 prehral v Pohári UEFA s KFC Winterslag (dnes K.R.C. Genk). V sezóne 1983 – 84 zase prehral v Ligovom pohári proti Walsallu. Po poslednom výsledku bol Neill v decembri 1983 vyhodený.
Vedenie Arsenalu oslovilo škótsky Aberdeen, či by bol ochotný jednať o presune Alexa Fergusona. Zároveň sa snažil získal z Millwallu trénera George Grahama. Ferguson odmietol, ale onedlho sa už upísal Manchestru United.
Obdobie Georga Grahama (1986 – 1995)
George Graham, tréner Millwallu a bývalý hráč Arsenalu, bol v máji 1986 vymenovaný novým trénerom Arsenalu. Týmto bola začatá nová éra úspechu na Highbury. Graham časom predal väčšinu starších hráčov a nahradil ich novými alebo hráčmi z rezervy. Zároveň presadzoval omnoho prísnejšiu disciplínu než jeho predchodcovia. Forma Arsenalu sa okamžite zlepšila. Na Vianoce 1986 sa už nachádzal na prvom mieste. 300px|thumb|vpravo|Alan Smith v útoku proti Sheffieldu Wednesday; zápas hraný na Highbury Arsenal nakoniec vyhral 7 – 1 Hráči ako Kenny Sansom, Steve Williams, Tommy Caton a Charlie Nicholas skončili. V novom tíme Arsenalu pôsobil Lee Dixon, Nigel Winterburn, Steve Bould, David Rocastle a Alan Smith.
V prvej sezóne pod Grahamovým vedením Arsenal skončil na štvrtom mieste. V semifinále ligového pohára na Arsenal čakal rival Tottenham Hotspur. Potom, čo prehral v prvom zápase na Highbury 1 – 0 a v druhom zápase prehrával v prvom polčase na White Hart Lane 1 – 0, to s Arsenalom vyzeralo zle. Vďaka dvom gólom sa im zápas podaril otočiť a vyhrať, a tak po dvoch zápasoch s celkovým skóre 2 – 2 si vynútil opakovanie zápasu. V opakovanom zápase sa Spurs ujali vedenia 1 – 0. Arsenal však zápas otočil a vyhral 2 – 1. Vo finále sa stretol s Liverpoolom kde sa opakoval scenár zo semifinále. Liverpool sa dostal do vedenia 1 – 0. Za Arsenal sa ale dvakrát trafil Charlie Nicholas a Gunners tak oslavovali triumf v Ligovom pohári. Išlo o prvú významnú trofej získanú za posledných osem rokov. Po tragédii na štadióne Heysel v roku 1985 UEFA zakázala hrať anglickým tímom v európskych pohároch.
Napriek skutočnosti, že Arsenal nasledujúci rok prekvapivo prehral vo finále Ligového poháru 3 – 2 s Lutonom Town, sa jeho ligová forma zlepšovala. Graham kládol dôraz na kvalitnú obranu. Defenzíva mala mladého kapitána Tonyho Adamsa, Lee Dixna, Stevea Boulda a Nigela Winterburna. Týmto mal klub položený základný kameň obrany na viac než desaťročie. Graham mal v tíme schopných záložníkov ako David Rocastle, Michael Thomas a Paul Merson. V útočnej fáze figuroval Alan Smith, ktorý vo väčšine z ôsmich sezón strávených v klube dal cez 20 gólov.
Na konci Grahomovej tretej sezóny 1988 – 89 Arsenal vyhral ligový titul a to za dramatických okolností. Od Vianoc bol na čele ligy, ale po prehre s Derby County a domácej remíze s Wimbledonom v máji, sa pred neho dostal Liverpool. Už to vyzeralo, že Arsenal nakoniec o titul príde, ale v poslednom kole sa stretol práve s Liverpoolom na Anfield Road. K zisku titulu potreboval vyhrať o dva góly. Liverpool už v tej dobe vyhral FA Cup a bol favoritom. V druhom polčase sa Arsenal dostal vďaka gólu Alana Smitha do vedenia 1 – 0. Čas bol stále neúprosný a Arsenal potreboval ešte jeden gól. Smith našiel prihrávkou za obranu Michaela Thomasa, ten prehodil brankára domácich. Arsenal tak oslavoval zisk titulu.
Graham sa snažil tím posilniť, a preto priviedol do klubu Davida Seamana a švédskeho útočníka Andersa Limpara. Obaja sa ukázali platnými členmi. Preto sa navzdory dvom nepríjemnostiam Arsenalu podarilo v sezóne 1990 – 91 znovu získať ligový titul. V októbri boli Arsenalu potom, čo desať jeho hráčov bolo zapojených do bitky s hráčmi Manchesteru United, odpočítané dva body. V decembri bol kapitán Tony Adams odsúdený k trestu odňatia slobody na dĺžku štyroch mesiacov za šoférovanie s alkoholom v krvi. Napriek tomu sa Arsenalu podarilo získať titul s náskokom siedmich bodov, keď za celú sezónu prehral len jeden ligový zápas. Ďalej sa prebojoval do semifinále FA Cupu, kde na neho čakal Tottenham Hotspur. Zápas skončil 3 – 1 v prospech Tottenhamu a nádej na zisk druhého Double tak bola stratená.
Arsenal bol v sezóne 1992 – 93 zakladajúcim členom Premier League. Svoj prvý zápas v novej súťaži však prehral 4 – 2. V zápase s Norwichom City vyhrával na Highbury 2 – 0, ale ani to na výhru nestačilo. Arsenal, pred sezónou jeden z favoritov na titul, dokončil ročník na desiatom mieste.
Pohárová forma klubu bola omnoho lepšia než forma v lige. V ročníku 1992 – 93 sa Arsenal stal prvým klubom, ktorému sa podarilo získať tzv. pohárový Double (FA Cup a Ligový pohár). Vo finále Ligového pohára na Arsenal čakal Sheffield Wednesday. Sheffield Wednesday sa ujal vedenia 1 – 0, no napriek tomu Arsenal zvíťazil. V semifinále FA Cupu porazil Arsenal Tottenham a pomstil tak svoju porážku z roku 1991. Vo finálovom zápase na neho potom znovu čakal Sheffield Wednesday. Prvý zápas skončil výsledkom 1 – 1, a tak sa finále opakovalo. Wright za Arsenal otvoril skóre, Chris Waddle potom vyrovnal. Zápas dospel do predĺženia a stále to vyzeralo, že gól nepadne. V 119. minúte však padol, a Arsenal vyhral.
V sezóne 1993 – 94 Arsenal získal svoju druhú európsku trofej. Vo finálovom zápase Pohára víťazov pohárov hranom v Kodani porazil 1 – 0 Parmu. Arsenal predviedol bezchybný výkon a vďaka gólu Alana Smitha sa radoval z triumfu. Víťazstvo tohto poháru sa ukázalo ako posledná trofej ktorú Graham s klubom získal. Vo februári nasledujúceho roku bol Škót vyhodený. Dôvodom bolo prijatie úplatku za príchod Johna Jense. Jeho agent, Rune Hauge, mu za to zaplatil 425 000 libier.
Obdobie Brucea Riocha (1995 – 1996)
240px|thumb|vľavo|Bruce Rioch – bývalý tréner Arsenalu. Pozíciu trénera prevzal do konca sezóny 1994 – 95 asistent Stewart Houston. Arsenal dokončil ročník na dvanástom mieste, čo je k roku 2014 najhoršie umiestnenie v Premier League. V rovnakom roku sa Arsenalu podaril slávny návrat proti Liverpoolu. Arsenal sa dostal vďaka gólu Dennisa Bergkampa do vedenia 1 – 0 a tento stav sa mu aj s desiatimi hráčmi podarilo udržať až do konca. Ďalej sa znovu dostal do finále Pohára víťazov pohárov, kam sa prebojoval po víťazstve nad Sampdoriou v semifinále. Skóre po oboch zápasoch bolo 5 – 5. O postupujúcom teda rozhodli penalty, kde Arsenal nezaváhal a postúpil do finále. Tam sa stretol s Realom Zaragoza. Za stavu 1 – 1 by po predĺžení nasledovali penalty, ale v 120. minúte sa z 37 metrov trafil Nayim a Real vyhral.
Obdobie dvoch Double (1996 – 2003)
thumb|315px|vpravo|Hráči Arsenalu oslavujú zisk titulu. Pod Wengerovým vedením sa tím hneď zlepšil. V sezóne 1996 – 97 sa s klubom umiestnil na treťom mieste. Wenger tím prestaval a priviedol niekoľko pre Britániu neznámych francúzskych hráčov. Patrick Vieira prišiel do klubu na Wengerovo odporučenie ešte predtým než sa oficiálne ujal funkcie trénera. V lete 1997 ho doplnili ďalší dvaja Francúzi – Nicolas Anelka a Emmanuel Petit. Spolu s nimi prišiel do klubu ešte Marc Overmars. Na pozícii asistenta trénera si Wenger ponechal Pata Ricea.
Nasledujúci ročník Wenger dosiahol prvý úspechu. Stal sa z neho prvý zahraničný tréner, ktorému sa podarilo získať titul v anglickej lige. Ďalej s klubom získal FA Cup a pre klub získal Double. Potom, čo Arsenal v decembri prehral doma 3 – 1 s Blackburnom, to vyzeralo, že o titul nebojuje. Podarilo sa mu dohnať dvanásť bodové manko a predbehnúť Manchester United. Dňa 3. mája porazil Arsenal doma 4 – 0 Everton a zaistil si titul s predstihom. O niekoľko dní neskôr, 16. mája, porazil vo finále FA Cupu 2 – 0 Newcastle United a skompletoval tak Double. Pred odchodom Iana Wrighta z klubu v lete 1998 sa mu podarilo prekonať rekord Cliffa Bastina v počte gólov za Arsenal. Dal ich celkom 185.